CELEX: 62021CN0637
Language: el
Date: 2021-10-18 00:00:00
Title: Υπόθεση C-637/21: Αίτηση προδικαστικής αποφάσεως την οποία υπέβαλε το Raad van State (Κάτω Χώρες) στις 18 Οκτωβρίου 2021 — K.R. κατά Staatssecretaris van Justitie en Veiligheid

17.1.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/19
            
         
      Αίτηση προδικαστικής αποφάσεως την οποία υπέβαλε το Raad van State (Κάτω Χώρες) στις 18 Οκτωβρίου 2021 — K.R. κατά Staatssecretaris van Justitie en Veiligheid
      (Υπόθεση C-637/21)
      (2022/C 24/25)
      Γλώσσα διαδικασίας: η ολλανδική
      
         Αιτούν δικαστήριο
      
      Raad van State
      
         Διάδικοι στην υπόθεση της κύριας δίκης
      
      
         Εκκαλούσα: K.R.
      
         Εφεσίβλητος: Staatssecretaris van Justitie en Veiligheid
      
         Προδικαστικά ερωτήματα
      
      
                  1)
               
               
                  Έχει το άρθρο 16, παράγραφος 4, της οδηγίας 2004/38/ΕΚ (1) του Ευρωπαϊκού Κοινοβουλίου και του Συμβουλίου, της 29ης Απριλίου 2004, σχετικά με το δικαίωμα των πολιτών της Ένωσης και των μελών των οικογενειών τους να κυκλοφορούν και να διαμένουν ελεύθερα στην επικράτεια των κρατών μελών, για την τροποποίηση του κανονισμού (ΕΟΚ) αριθ. 1612/68 και την κατάργηση των οδηγιών 64/221/ΕΟΚ, 68/360/ΕΟΚ, 72/194/ΕΟΚ, 73/148/ΕΟΚ, 75/34/ΕΟΚ, 75/35/ΕΟΚ, 90/364/ΕΟΚ, 90/365/ΕΟΚ και 93/96/ΕΟΚ, την έννοια ότι κάθε παρουσία –ακόμη και η βραχύτερη δυνατή– πολίτη της Ένωσης, ο οποίος έχει δικαίωμα μόνιμης διαμονής, στο κράτος μέλος υποδοχής αρκεί για να διακόψει το χρονικό διάστημα απουσίας από το κράτος μέλος υποδοχής που υπερβαίνει τα δύο συναπτά έτη;
               
            
                  2)
               
               
                  Σε περίπτωση αρνητικής απαντήσεως στο πρώτο προδικαστικό ερώτημα: Ποια στοιχεία πρέπει να λαμβάνονται υπόψη προκειμένου να κριθεί αν η παρουσία του εν λόγω πολίτη της Ένωσης στο κράτος μέλος υποδοχής διακόπτει το χρονικό διάστημα απουσίας από το κράτος μέλος υποδοχής που υπερβαίνει τα δύο συναπτά έτη; Ασκεί συναφώς επιρροή το γεγονός ότι ο εν λόγω πολίτης της Ένωσης έχει μεταφέρει το κέντρο των βιοτικών του συμφερόντων σε άλλο κράτος μέλος;
               
            
         (1)  EE 2004, L 158, σ. 77.